CELEX: 31994D0150
Language: el
Date: 1994-02-15 00:00:00
Title: ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Φεβρουαρίου 1994 περί παρατάσεως, όσον αφορά την εισαγωγή από τρίτες χώρες υλικού πολλαπλασιασμού οπωροφόρων δένδρων και οπωροφόρων δένδρων που προορίζονται για την παραγωγή φρούτων, της προθεσμίας που αναφέρεται στο άρθρο 16 παράγραφος 2 της οδηγίας 92/34/ΕΟΚ του Συμβουλίου

Avis juridique important

|

31994D0150

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Φεβρουαρίου 1994 περί παρατάσεως, όσον αφορά την εισαγωγή από τρίτες χώρες υλικού πολλαπλασιασμού οπωροφόρων δένδρων και οπωροφόρων δένδρων που προορίζονται για την παραγωγή φρούτων, της προθεσμίας που αναφέρεται στο άρθρο 16 παράγραφος 2 της οδηγίας 92/34/ΕΟΚ του Συμβουλίου  

Επίσημη Εφημερίδα αριθ. L 066 της 10/03/1994 σ. 0031 - 0031 Φινλανδική ειδική έκδοση: Κεφάλαιο 3 τόμος 56 σ. 0087  Σουηδική ειδική έκδοση: Κεφάλαιο 3 τόμος 56 σ. 0087 

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Φεβρουαρίου 1994 περί παρατάσεως, όσον αφορά την εισαγωγή από τρίτες χώρες υλικού πολλαπλασιασμού οπωροφόρων δένδρων και οπωροφόρων δένδρων που προορίζονται για την παραγωγή φρούτων, της προθεσμίας που αναφέρεται στο  άρθρο 16 παράγραφος 2 της οδηγίας 92/34/ΕΟΚ του Συμβουλίου (94/150/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 92/34/ΕΟΚ του Συμβουλίου της 28ης Απριλίου 1992 για την εμπορία πολλαπλασιαστικού υλικού οπωροφόρων δένδρων και των οπωροφόρων δένδρων που προορίζονται για την παραγωγή φρούτων(1), όπως τροποποιήθηκε από την απόφαση 93/401/ΕΟΚ της Επιτροπής  (2), και ιδίως το άρθρο 16 παράγραφος 2,  Εκτιμώντας:  ότι, ελλείψει των όρων που απαιτούνται βάσει του άρθρου 4 της οδηγίας 92/34/ΕΟΚ, με βάση την απόφαση 93/401/ΕΟΚ, η προθεσμία που αναφέρεται στο άρθρο 16 παράγραφος 2 της εν λόγω οδηγίας παρατείνεται μέχρι τις 31 Δεκεμβρίου 1993- ότι, δυνάμει της οδηγίας 93/48/ΕΟΚ της Επιτροπής (3), έχουν θεσπιστοί κοινοτικοί όροι οι οποίοι εφαρμόζονται από την 1η Ιανουαρίου 1994- ότι, βάσει του άρθρου 16 παράγραφος 1 της οδηγίας 92/34/ΕΟΚ, αποφασίζεται κατά πόσον το πολλαπλασιασιαστικό υλικό και τα οπωροφόρα δένδρα παράγονται σε τρίτη χώρα και παρέχουν τις ίδιες εγγυήσεις όσον αφορά τις υποχρεώσεις του προμηθευτή, την ταυτότητα,  τα χαρακτηριστικά γνωρίσματα, τις φυτοϋγειονομικές πλευρές, το περιβάλλον ανάπτυξης, τη συσκευασία, τη διενέργεια των επιθεωρήσεων, τη σήμανση και τη σφράγιση, αντιστοιχούν, ως προς όλα τα κριτήρια αυτά, με εκείνα που παράγονται στην Κοινότητα και  πληρούν τις προδιαγραφές και τους όρους της εν λόγω οδηγίας- ότι τα στοιχεία που είναι σήμερα γνωστά σχετικά με τους όρους που εφαρμόζονται σε τρίτες χώρες δεν επαρκούν ώστε να είναι σε θέση η Κοινότητα να λάβει τέτοια απόφαση ως προς οιαδήποτε τρίτη χώρα- ότι είναι γνωστό ότι, μέχρι σήμερα, τα κράτη μέλη προέβαιναν στην εισαγωγή πολλαπλασιαστικού υλικού και οπωροφόρων δένδρων που παράγονται σε τρίτες χώρες- ότι, προς αποφυγή αναστάτωσης των εμπορικών προτύπων, τα κράτη μέλη πρέπει να έχουν τη δυνατότητα,  κατά την εισαγωγή πολλαπλασιαστικού υλικού και οπωροφόρων δένδρων, να εφαρμόζουν όρους ισοδύναμους με εκείνους που ισχύουν για την παραγωγή και εμπορία προϊόντων παραγόμενων στην Κοινότητα, σύμφωνα με το άρθρο 16 παράγραφος 2 της οδηγίας 92/34/ΕΟΚ- ότι το πολλαπλασιαστικό υλικό και τα οπωροφόρα δένδρα που εισάγονται σε κράτος μέλος σύμφωνα με απόφαση που λαμβάνεται από το εν λόγω κράτος μέλος δυνάμει του άρθρου 16 παράγραφος 2 πρώτο εδάφιο της οδηγίας 92/34/ΕΟΚ, δεν υπόκεινται σε περιορισμούς  διακίνησης στα άλλα κράτη μέλη όσον αφορά τα στοιχεία που αναφέρονται στην παράγραφο 1 του εν λόγω άρθρου- ότι, ως εκ τούτου, η προθεσμία του άρθρου 16 παράγραφος 2 της οδηγίας 92/34/ΕΟΚ πρέπει να παραταθεί περαιτέρω- ότι η μόνιμη επιτροπή για το πολλαπλασιαστικό υλικό γενών και ειδών οπωροφόρων δένδρων, δεν έχει διατυπώσει γνώμη μέσα στην προθεσμία που έθεσε ο πρόεδρός της,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Η προθεσμία που αναφέρεται στο άρθρο 16 παράγραφος 2 πρώτο εδάφιο της οδηγίας 92/34/ΕΟΚ παρατείνεται μέχρι τις 31 Δεκεμβρίου 1994.   Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 15 Φεβρουαρίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 157 της 10. 6. 1992, σ. 10.  (2) ΕΕ αριθ. L 177 της 21. 7. 1993, σ. 28.  (3) ΕΕ αριθ. L 250 της 7. 10. 1993, σ. 1.